open-index/open-wikipedia-markdown huggingface dataset:
স্টিভ হার্মিসন

**স্টিফেন জেমস হার্মিসন**, এমবিই, ডিএল (জন্ম: ২৩ অক্টোবর, ১৯৭৮) নর্দাম্বারল্যান্ডের অ্যাশিংটন এলাকায় জন্মগ্রহণকারী সাবেক ইংরেজ ক্রিকেটার। ইংল্যান্ড ক্রিকেট দলে তিনি মূলতঃ বোলার ছিলেন। এছাড়াও কাউন্টি ক্রিকেটে ডারহাম দলের পক্ষে প্রতিনিধিত্ব করেন **স্টিভ হার্মিসন**।

## খেলোয়াড়ী জীবন
২০০২ সালে ইংল্যান্ডের পক্ষে তার টেস্ট ও একদিনের আন্তর্জাতিকে অভিষেক ঘটে। খেলোয়াড়ী জীবনের শুরুতেই তিনি সফলতা লাভ করতে শুরু করেন ও ইংল্যান্ডের উদীয়মান ক্রিকেটার হিসেবে দলের অবিচ্ছেদ্য অঙ্গ হয়ে উঠেন। ২০০৩-০৪ মৌসুমে ওয়েস্ট ইন্ডিজ সফরে নিপুণ বোলিংয়ের স্বাক্ষর রাখেন। সিরিজে তিনি সর্বাধিক উইকেট লাভ করেন। এরপর ২০০৫ সালের অ্যাশেজ সিরিজে ইংল্যান্ডের স্মরণীয় জয়ে ভূমিকা রাখেন। ঐ বছরেই তিনি উইজডেন কর্তৃক বর্ষসেরা ক্রিকেটার হিসেবে ভূষিত হন। একই সময়ে তিনি বিশ্বের অন্যতম সেরা ফাস্ট বোলাররূপে বিবেচিত হন।

১ সেপ্টেম্বর, ২০০৪ তারিখে নটিংহ্যামের ট্রেন্ট ব্রিজে সফরকারী ভারতের বিপক্ষে অনুষ্ঠিত প্রথম একদিনের আন্তর্জাতিকে মোহাম্মদ কাইফ, লক্ষ্মীপতি বালাজী ও আশিষ নেহরাকে আউট করে হ্যাট্রিক করার গৌরব লাভ করেন।

## মূল্যায়ন
৬ ফুট ৪ ইঞ্চি উচ্চতার অধিকারী হার্মিসন যে-কোন ধরনের পিচে অতিরিক্ত বাউন্স করাতে দক্ষতার পরিচয় দিয়েছেন। তিনি নিয়মিতভাবে বলকে সুইং করাতেন ও ঘণ্টায় ৯০ মাইলে বোলিংয়ে সক্ষম ছিলেন। তবে মাঝে-মধ্যে বাজে বোলিংয়েও সকলের কাছে বিরক্তিকর অবস্থায় নিপতিত হন। তন্মধ্যে, ২০০৬ সালের অ্যাশেজ সিরিজে দ্বিতীয় স্লিপ বরাবর বোলিং করেন যা ওয়াইডে পরিণত হয়। এরফলে ধারাভাষ্যকারগণ `ক্রিকেটের ইতিহাসে সর্বাপেক্ষা বাজে বোলিংরূপে' আখ্যায়িত করেন। তা স্বত্ত্বেও বোলিংয়ে তার দক্ষতার বিষয়ে কোন প্রশ্নবোধক চিহ্ন অঙ্কিত হয়নি। ২০০৭ সালে সাবেক অস্ট্রেলীয় ক্রিকেটার শেন ওয়ার্ন হার্মিসনকে ৫০ সেরা ক্রিকেটারদের একজনরূপে আখ্যায়িত করেন।

## অবসর
২০০৬ সালে একদিনের আন্তর্জাতিক থেকে অবসরের ঘোষণা দেন হার্মিসন। শারীরিক যোগ্যতার অভাবে ইংরেজ দলে সুযোগ লাভের সম্ভাবনা অনেকাংশে দায়ী ছিল। ২০০৯ সালে একদিনের আন্তর্জাতিক থেকে অবসর নেন। ২০০৯ সালে দল থেকে বাদ পড়েন। ২০০৯ সালের অ্যাশেজ সিরিজে তিনি তার সর্বশেষ টেস্টে অংশ নেন। একই বছর ওয়েস্ট ইন্ডিজের বিপক্ষে সর্বশেষ ওডিআইয়ে অংশগ্রহণ করেন। অবশেষে অক্টোবর, ২০১৩ সালে আনুষ্ঠানিকভাবে আন্তর্জাতিক ক্রিকেট থেকে বিদায় জানান নিজেকে।

## তথ্যসূত্র

## বহিঃসংযোগ

*

## আরও দেখুন
* ইংল্যান্ড ক্রিকেট দল
* আইসিসি পুরস্কার
* উইজডেন বর্ষসেরা ক্রিকেটার
* ২০০৩ ক্রিকেট বিশ্বকাপ দলসমূহ
* একদিনের আন্তর্জাতিক ক্রিকেটে হ্যাট্রিকের তালিকা

বিষয়শ্রেণী:ইংরেজ ক্রিকেটার
বিষয়শ্রেণী:১৯৭৮-এ জন্ম
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২১শ শতাব্দীর ইংরেজ ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:বিশ্ব একাদশের টেস্ট ক্রিকেটার
বিষয়শ্রেণী:ইংরেজ ক্রিকেট ধারাভাষ্যকার
বিষয়শ্রেণী:ডারহামের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:এনবিসি ডেনিস কম্পটন পুরস্কার বিজয়ী
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:অ্যাশিংটন এএফসির খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
রাণী সর্বাণী

**রাণী সর্বাণী** ছিলেন বৃহত্তর রাজশাহীর একটাকিয়া রাজবংশের কন্যা এবং সাঁতোরের হিন্দু রাজা মহারাজা রামকৃষ্ণ সান্যালের পত্নী। মাত্র দশ বছর বয়সে তাঁর বিবাহ হয়েছিল সাঁতোরের রাজপরিবারে। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন। তাঁর বলবুদ্ধি ও তেজস্বিতা সিংহের ন্যায় ছিল বলে কথিত আছে।

## কর্মদক্ষতা
সাঁতোড়ের রাজবংশ স্থানীয় চৌদ্দ পরগণার রাজা ছিলেন। রাজস্ব ছাড়াও তাঁদের সাড়ে পাঁচ লক্ষ টাকা মুনাফা ছিল; কিন্তু অপব্যয় হেতু মহারাজ রামকৃষ্ণের প্রচুর ঋণ হয়েছিল, এমনকি ভৃত্যদের বেতন ও জ্ঞাতি কুটুম্বদের ভাতাও বাকী পড়েছিল। রামকৃষ্ণের মৃত্যুর পর অল্পবয়সি রমণীর রাজত্ব হওয়ায় কর্মচারীরা রাজসম্পত্তি আত্মসাৎ করতে চেষ্টা করে। কিন্তু একমাসের মধ্যেই মৃত স্বামীর শ্রাদ্ধের ব্যয় এবং সমস্ত জমিদারীর আয়-ব্যয়ের তিনি হিসাব গ্রহণ করেন এবং অল্পকালের মধ্যেই স্বামীকৃত সব দেনা পরিশোধ করেন।

পূর্বে আমলাদের কাছ থেকে বহুদিন পর পর আয়-ব্যয়ের নিকাশ নেওয়া হত; তাতে হিসাবে অনেক বেনিয়ম হত। রাণী সর্বাণী আমলাদের দৈনিক নিকাশের নিয়ম করেন। এতে রাজস্বের বৃদ্ধি ঘটে। তিনি মুর্শিদকুলি খাঁর আমলে আট পরগণা নিলামে কিনে সম্পত্তিও বৃদ্ধি করেছিলেন। এছাড়া সঞ্চয় বৃদ্ধির জন্য রাজকোষে তিন কুঠুরী ব্যবস্থা চালু করেছিলেন।

## তথ্যসূত্র

বিষয়শ্রেণী:বাংলার ইতিহাস
শেখতন্ত্র

**শেখতন্ত্র** ( [*মাশিয়াখাহ্‌*]) হল একটি সমাজ যা একজন শেখ কর্তৃক শাসিত হয়। এধরনের শাসনাঞ্চল প্রায় সব আরব রাষ্ট্রে, বিশেষত আরব উপদ্বীপে বিদ্যমান ছিল।

শব্দটি সাধারণত রাজনৈতিক ব্যবস্থা বোঝাতে ব্যবহৃত হয়। কিছু রাষ্ট্র শেখ কর্তৃক শাসিত হলেও তারা নিজেদের উল্লেখ করতে এই শব্দ ব্যবহার করে না।

## বহিঃসংযোগ
; Media Use
*Asia Times

## তথ্যসূত্র


বিষয়শ্রেণী:রাজতন্ত্র
বিষয়শ্রেণী:ধরন অনুযায়ী ইসলামি রাষ্ট্র

বিষয়শ্রেণী:ইসলামি রাজতন্ত্র
হক

**হক** (বিকল্প প্রতিবর্ণীকরণ: হক্ব, হক্ক) হল সত্যের সমার্থক আরবি প্রতিশব্দ। ইসলামে এই শব্দ দ্বারা সত্যের পাশাপাশি ন্যায় ও বাস্তবতাকে বোঝানো হয়।  আল-হক্ব হল আল্লাহ তাআলার ৯৯টি গুনবাচক নামের মধ্যে অন্যতম একটি নাম। সূফিবাদে, হক শব্দটি দ্বারা ঈশ্বরকে চূড়ান্ত বাস্তবতা হিসেবে গণ্য করা হয়।
## কোরআনে

## আরও দেখুন

## বহিঃসংযোগ

বিষয়শ্রেণী:ইসলামে ঈশ্বরের নাম
বিষয়শ্রেণী:সত্য
সুলতান

**সুলতান** (;  **, ) হল শাসন সংক্রান্ত একটি পদবি। মূলত এটি একটি আরবি বিশেষ্য যার অর্থ “শক্তি”, “কর্তৃত্ব”, “শাসকত্ব”। এর উৎপত্তি হয়েছে *সুলতাহ* থেকে যার অর্থ "কর্তৃত্ব" বা "ক্ষমতা"। পরবর্তীতে এটি বিভিন্ন শাসকের উপাধি হিসেবে ব্যবহৃত হয়। এসকল শাসকরা খিলাফত কর্তৃক সরাসরি নিয়ন্ত্রিত না হয়ে সার্বভৌমভাবে শাসন করতেন। সুলতান কর্তৃক শাসিত অঞ্চলকে *সালতানাত* বলা হয়।

## আরও দেখুন
;শাসকদের অন্যান্য উপাধি

* আগা সুলতান (:ru:Ага-султан) - "*বড় ভাই* সুলতান", রুম সাম্রাজ্যের এবং সেলযুক সাম্রাজ্য এর খানাতের এবং প্রধান সুলতানদের উপাধি
* আমির
* আতাবেগ
* বেগ
* মির্জা
* খলিফা
* দাতু
* খান, ইলখান ও খাগান
* মহারাজা 
* মালিক
* মীর
* পাদিশাহ
* রাজা
* শাহ ও শাহেনশাহ
* জুলতান

## তথ্যসূত্র

* RoyalArk - see each nation, e.g. here Oman
* WorldStatesmen - see each present nation

বিষয়শ্রেণী:সুলতান
বিষয়শ্রেণী:রাষ্ট্রপ্রধান
বিষয়শ্রেণী:ইসলামি সম্মানসূচক উপাধি
বিষয়শ্রেণী:সামরিক পদমর্যাদা
বিষয়শ্রেণী:অভিজাত উপাধি
বিষয়শ্রেণী:কর্তৃত্বমূলক পদ
বিষয়শ্রেণী:উপাধি
বিষয়শ্রেণী:বাংলাদেশে পদবি
বিষয়শ্রেণী:পাকিস্তানে পদবি
দণ্ডকারণ্য

**দণ্ডকারণ্য** রামায়ণোল্লিখিত বিশাল এক অরণ্যময় অঞ্চল যা মূলতঃ মধ্যপ্রদেশ, উড়িষ্যা, অন্ধ্রপ্রদেশ ও মহারাষ্ট্র এই চারটি রাজ্য ব্যাপী বিস্তৃত। এর মোট আয়তন ২০৭১২০ বর্গ কিলোমিটার। ১৯৫৭ সালে ভারত সরকারের পরিচালনায় ও তত্ত্বাবধানে মধ্যপ্রদেশের বস্তার জেলা এবং উড়িষ্যার কোরাপুট ও কালাহান্ডি জেলা নিয়ে দণ্ডকারণ্য-পরিকল্পনা প্রস্তুত করা হয়। এই পরিকল্পনার প্রধানত দুটি উদ্দেশ্য ছিল- এক. পুর্ববঙ্গ থেকে আগত শরণার্থীদের সুষ্ঠু পুনর্বাসন ; আর দুই. স্থানীয় আদিবাসী উপজাতিগুলির সর্বাঙ্গীণ উন্নতি বিধান করা। কলকাতা হতে ৮২৯ কিলোমিটার হাওড়া-নাগপুর রেলপথে অবস্থিত রায়পুর অথবা ৮১৯ কিলোমিটার দূরে হাওড়া-ওয়ালটেয়ার রেলপথে অবস্থিত ভিজিয়ানাগ্রাম থেকে সড়কপথে দণ্ডকারণ্যে আসা যায়। ১৯৫৮ সালে গঠিত দণ্ডকারণ্য ডেভেলপমেন্ট অথরিটি-নামক সংস্থাটির হাতে এর গঠন ও পরিকল্পনা রূপায়নের দায়ভার অর্পণ করা হয়। এই প্রকল্পের সদর কার্যালয়টি উড়িষ্যা রাজ্যের কোরাপুট শহরে নির্ধারণ করা হয়। প্রায় ১৬০০০ হেক্টর বনভূমি উদ্ধার করে শরণার্থীদের মধ্যে বণ্টন করা হয়।

## ভৌগোলিক পরিমণ্ডল
পূর্বঘাট পর্বতমালার একটি বিরাট অংশ এই অঞ্চলের অন্তর্ভুক্ত হওয়ায় স্থানটি পর্বতময় ও দুর্গম। এই অঞ্চলের মধ্য দিয়ে একাধিক নদী প্রবাহিত হয়েছে; মছকুন্দ বা মৎস্যকুণ্ড, শবরী, ইন্দ্রাবতী, বংশধারা, নাগবল্লী  প্রভৃতি তাদের অন্যতম।  এখানকার জলবায়ু শুষ্ক ও স্বাস্থ্যকর। একসময় এই অঞ্চলে ম্যালেরিয়ার প্রাদূর্ভাব ছিল কিন্তু চিকিৎসাবিজ্ঞানের অগ্রগতির সাথে সাথে তা বহুলাংশে হ্রাস পেয়েছে। বার্ষিক বৃষ্টিপাতের গড় প্রায় ১৫৬০ মিলিমিটার। এখানকার পার্বত্যময় বনভূমিতে আমলকী, হরিতকী, মহুয়া, শাল, সেগুন প্রভৃতি উদ্ভিদ জন্মায়। এখানকার কাঠ ও বনজ সম্পদ স্থানান্তরে রপ্তানি করা হয়ে থাকে।

## জনবসতি
অরণ্যময় প্রকৃতির কারণে এখানকার জনঘনত্ব বেশ কম; অধিবাসীদের মধ্যে অধিকাংশই আদিবাসী-উপজাতি, এছাড়া পূর্ববঙ্গ থেকে আগত বহু শরণার্থী এই অঞ্চলে স্থায়ীভাবে বসবাস করেন; তাই এই অঞ্চলে বাংলা ভাষার প্রভাবও যথেষ্ট। এদের নিজেদের মধ্যে নানাপ্রকার ভাষার ব্যবহার আছে। উড়িষ্যা অঞ্চলের আদিবাসীদের ভাষা যেমন ওড়িয়া তেমনি মধ্যপ্রদেশের আদিবাসীদের ভাষা হল হিন্দি। সাক্ষরতার হার বেশ কম; বর্তমানে বুনিয়াদী ও কারিগরী শিক্ষার মাধ্যমে শিক্ষার কিছুটা বিস্তার ঘটানো সম্ভব হয়েছে।

## কৃষিজ ও খনিজ সম্পদ
কৃষিজ সম্পদের মধ্যে ধান, ভুট্টা, সরিষা, তিসি প্রধান। নদী উপত্যকায় কৃষিজ ফসলের বেশিরভাগটাই উৎপাদিত হয়; আদিবাসীরা সাধারণতঃ জুমচাষে অভ্যস্ত। তবে বর্তমানে স্থায়ী বাসস্থান নির্মাণ করে আদিবাসীরা আধুনিক পদ্ধতিতে কৃষিকাজে তৎপর হয়ে উঠেছে।  এ অঞ্চল খনিজ সম্পদে বেশ সমৃদ্ধ। কোরাপুট জেলার চুনাপাথর, অভ্র, আকরিক লোহা ;কালাহাণ্ডি জেলার বক্সাইট ও ম্যাঙ্গানিজ এবং বস্তার জেলার বাইলাডিলার লৌহসম্পদ বিশেষভাবে উল্লেখযোগ্য। এছাড়াও অ্যাজবেস্টস, তামা, ইলমেনাইট, মোনাজাইট প্রভৃতি খনিজদ্রব্যের সন্ধান পাওয়া গিয়েছে। এখানে জলবিদ্যুৎ সম্পদও প্রচুর আছে।

## তথ্যসূত্র

বিষয়শ্রেণী:রামায়ণের স্থান
বিষয়শ্রেণী:ওড়িশার বন
বিষয়শ্রেণী:প্রাচীন ভারতীয় বন
বিষয়শ্রেণী:ভারতে শরণার্থী
বিষয়শ্রেণী:ছত্তিসগড়ের ইতিহাস
রংধনু ঘাসফড়িং

**রংধনু ঘাসফড়িং** () (বৈজ্ঞানিক নাম: ***Dactylotum bicolor***), হচ্ছে *Dactylotum* গণের একমাত্র জানা প্রজাতি। এটি প্রেইরি অঞ্চলের ছোট ঘাসে পাওয়া যায়। যেসব অঞ্চলে পাওয়া যায় সেগুলো হচ্ছে মার্কিন যুক্তরাষ্ট্রের পশ্চিমের বিশাল সমভূমি এবং কানাডার দক্ষিণে, অ্যারিজোনার দক্ষিণে, নয়া মেক্সিকো, উত্তর মেক্সিকো এবং টেক্সাসে। এটিকে দর্শনীয় পোশাকের জন্য "সুন্দর  ঘাসফড়িং" হিসেবে বিবেচনা করা হয়।

## তথ্যসূত্র

বিষয়শ্রেণী:অ্যাক্রিডিডি
বিষয়শ্রেণী:উত্তর আমেরিকার অর্থোপোডা
বিষয়শ্রেণী:১৮৪৩-এ বর্ণিত পোকা
মেডেনস হোটেল

**মেডেনস হোটেল** দিল্লিতে অবস্থিত একটি হোটেল যাকে **ওবেরয় মেডেনস হোটেল** নামেও জানা যাই এবং গোড়ায় যাকে **মেডেনস মেট্রোপলিটন হোটেল** বলা হত সেই হোটেল টি দিল্লির সিভিল লাইনস অঞ্চলে অবস্থিত একটি ঐতিহ্য সম্পন্ন হোটেল| ১৯০৩ সালে খোলা এই হোটেল টি দিল্লিতে প্রথম দিকে খোলা আধুনিক হোটেল গুলোর মধ্যে একটি এবং এটি সেই জায়গায় তৈরী করা হযেছে যেখানে সব ইউরোপীয় শৈলী হোটেল গুলো অবস্থিত এবং যেখানে ব্রিটিশ রাজের কর্মকর্তারা এসে থাকতেন|
## ইতিহাস
মূল হোটেল টি ১৮৯৪ সাল থেকে যৌথভাবে দুই ইংরেজ, মেডেন ভাই দের দ্বারা পরিচালিত হত এবং ১৯০২ সাল থেকে তার বর্তমান অবস্থানের মধ্যে থেকে জে| মেডেন এটার পরিচালনা করত| বিংশ শতাব্দীর প্রথম দিকে এই হোটেলটিকে দিল্লির সেরা হোটেল হিসেবে বিবেচনা করা হত| ১৯০৩ সালে যখন লর্ড কার্জন দ্বারা অভিষেক দরবার অনুষ্ঠিত হয় যেটা এডওয়ার্ড সপ্তম এর ভারতের সম্রাট হিসাবে রাজ্যাভিষেক হওয়ার আনন্দে ছিল তখন কার সময়ে এই মেট্রোপলিটন হোটেল দিল্লির সব থেকে দামী হোটেল ছিল থাকার জন্য|

আজ এই হোটেল ওবেরয় হোটেলস ও রিসর্টস চেন এর একটি অংশ|

## খাদ্য এবং পানীয়
এই হোটেল এ খাবার জন্য তিনটে জায়গার ব্যবস্থা আছে যার নাম হল যথারুপে-
* দি কার্জন রুম
* দি গার্ডেন টেরেস
* দি কাভালরী বার

এর মধ্যে কার্জন রুমের দেওয়ালে ৭০ টারও বেশি অনন্য এবং বিস্ময়কর ছবি দিয়ে সাজানো হযেছে| এখানে ইউরোপীয় এবং ভারতীয় খাবার পরিবেশন করা হয়| দি গার্ডেন টেরেস এ একটি তদর্থক কফি শপ আছে যার মধ্যে একটি সুন্দর উঠোন ও আছে| এখানে বায়ুমণ্ডল খুব আনন্দদায়ক যেটা বই পড়া এবং কথোপকথন জন্য আদর্শ জায়গা| দি কাভালরী বার হল ১৯ শতকের গোড়ার দিকের একটি বার যেখানে আদেশ অনুযায়ী পানীয় সরবরাহ করা হয়|

## বাসভবন
এই হোটেল এ থাকার জন্য নিম্নলিখিত চার ধরনের ঘরের ব্যবস্থা আছে –
* হেরিটেজ রুম
* প্রিমিয়ার রুম
* ডিলাক্স সুইট
* লাক্সারি সুইট

এখানে গেস্টরা তাদের স্বার্থ এবং চাহিদা অনুযায়ী চয়ন করতে পারেন|
* হেরিটেজ রুম, হেরিটেজ উইং এর প্রথম তলায় অবস্থিত. এই কোষের শিল্প, ১৯ শতকের কারুকার্য মনে করিয়ে দেয়|
* প্রিমিয়ার রুম টি হল একটি নতুন আপডেটেড ঘর কিন্তু এর ভিতরটা পুরানো আমলের ঝলক এ ভর্তি|
* ডিলাক্স সুইট হল একটি নতুন আপডেটেড সুইট যার বৈশিষ্ট্য গুলোকে উন্নত এবং আপগ্রেড করা হয়েছে| এর মধ্যে প্রাচীন কালের ঝলক এর সাথে সাথে নতুন বৈশিষ্ট্য ও অন্তর্ভুক্ত করা হয়েছে|
* লাক্সারি সুইট হল এই হোটেলের সর্ব শ্রেষ্ঠ থাকার কোষ যার মধ্যে কিং সাইজ বেড, বড় টিভি এবং বড় বৈঠকখানার সাথে আরও অনেক ভালো ভালো সুবিধা প্রদান করা হযেছে|
## সেবা
হোটেলের সমস্ত কক্ষ কেন্দ্রীয়ভাবে শীতাতপ নিয়ন্ত্রিত এবং ব্যক্তিগত রুমে তাপমাত্রা পরিবর্তন, ইত্যাদির ব্যবস্থাপনা আছে যেমন মিনি বার, ২৪-ঘণ্টা স্যাটেলাইট চ্যানেল, বেতার ইন্টারনেট, সরাসরি ডায়াল টেলিফোন এবং আরও অনেক|

**উপহার হিসাবে গেস্ট দের কিছু সামগ্রী দেওয়া হয় যেমন**
* মিনারেল ওয়াটার বোতল
* কুকিজ বা ফলের ঝুড়ি এবং
* সুইমিং পুল ব্যবহারে ডিসকাউন্ট, ইত্যাদি|
## সভা
এই হোটেল এ সেমিনার এবং সম্মেলন ইত্যাদির জন্য উন্নত প্রযুক্তিগত ব্যবস্থা দিয়ে সজ্জিত রুম আছে| এই কোষগুলিতে অডিও মতামত প্রেরণের জন্য অর্থ প্রদান করা হয় এবং সহায়তার জন্য সবসময় কর্মীরা উপস্থিত থাকে|
## তথ্যসূত্র

## আরও দেখুন
* লাডলো কাসেল, দিল্লি
* দিল্লিতে হোটেলের তালিকা
## এক্সটার্নাল লিংক
* মেদেন্স হোটেল এর অফিসিয়াল ওয়েবসাইট

বিষয়শ্রেণী:দিল্লির হোটেল
বিষয়শ্রেণী:১৯০৩-এ প্রতিষ্ঠিত হোটেল
বিষয়শ্রেণী:ভারতের ঐতিহ্যবাহী হোটেল
বিষয়শ্রেণী:উত্তর দিল্লি জেলা
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯০৩-এ প্রতিষ্ঠিত ভারতীয় কোম্পানি
শেখ

**শেখ** বা **শাইখ** ( **' বহুবচনে  **') একটি সম্মানসূচক পদবি। এটি সাধারণত ধর্মীয় শিক্ষকদের  ক্ষেত্রে ব্যবহৃত হতো। পৃথিবীর বিভিন্ন দেশের মুসলিমদের সাধারণ পদবি হিসেবে ও ব্যবহৃত হয়ে থাকে। অনুরূপভাবে নারীদের ক্ষেত্রে “শাইখা” বা "শেখা" পদবি ব্যবহৃত হয়।
শেখ আরবি থেকে আগত পদবী। সম্ভ্রান্ত মুসলমানদের সম্মানসূচক বংশ পদবী শেখ। যিনি সম্মানিত বৃদ্ধ অথবা যিনি গোত্র প্রধান, তাকেই বলা হতো শেখ। হযরত মোহাম্মদ (সাঃ) সরাসরি যাকে বা যাঁদের ইসলাম ধর্মে দীক্ষিত করেছিলেন, তিনি বা তার বংশ ধরও শেখ নামে অভিষিক্ত হতেন অথবা শেখ পদবী লাভ করতেন। বাঙালি মুসলমান সমাজে যারা শেখ পদবী ধারণ করেন, তারা এ রকম ধারণা পোষণ করেন না যে, তারা বা তাদের পূর্ব পুরুষরা এসেছিলেন সৌদী আরব থেকে। বাঙালি সৈয়দ পদবী ধারীদের থেকে শেখ পদবীধারীদের এখানে একটা মৌলিক তাৎপর্যগত পার্থক্য রয়েছে। শেখ পদবী গ্রহণের নেপথ্যে রয়েছে ঐ পূর্বোক্ত চেতনা। নবীর হাতে মুসলমান না হলেও বাংলায় ইসলাম ধর্ম আর্বিভাবের সাথে সাথে যারা নতুন ধর্মকে গ্রহণ করে নেন; ‘নও মুসলমান’ হিসেবে প্রাচীন ও মধ্যযুগে তারাই শেখ পদবী ধারণ করে ছিলেন। পরবর্তীকালে তাদের বংশের উত্তর সূরীরাই শেখ পদবী ব্যবহার করে এসেছেন। এমনিতে অন্য ধর্মের লোকের কাছে মুসলমান মানেই শেখ বা সেক। বাংলায় শেখ পদবী তাই নানা ভাবে ব্যবহৃত হতে দেখা যায়। কেউ কেই শেখ কেউ সেক কিংবা কেউ বা শেখ এর রূপান্তর শাইখও ব্যবহার করে থাকেন। 

## উৎপত্তি ও অর্থ

এই শব্দ আরবি অক্ষর ش-ي-خ *শিন-ইয়া-খা* এর শব্দ মূল থেকে এসেছে। আক্ষরিক অর্থে এ দ্বারা ধর্মীয় শিক্ষক বোঝানো হয়। তবে এটি সুনির্দিষ্টভাবে মধ্য প্রাচ্যের রাজ পরিবারের ব্যক্তিদের ক্ষেত্রে ব্যবহৃত হয়। আরবের গোত্রগুলোর মধ্যে তাদের নেতাকে শাইখ বলে সম্বোধন করার রীতি প্রচলিত রয়েছে। আরব সভ্যতার সাংস্কৃতিক প্রভাব ও ইসলামের প্রসারের কারণে এই পদবি পৃথিবীর অন্যান্য স্থানে, বিশেষত আফ্রিকা ও এশিয়ার মুসলিম সংস্কৃতিতেও ধর্মীয় ও সম্মানসূচক ক্ষেত্রে ব্যবহৃত হয়।

মুসলিমরা ধর্মীয় ক্ষেত্রে ধার্মিক ব্যক্তির ক্ষেত্রে শাইখ পদবিটি ব্যবহার করে। তবে আরবি শব্দ হিসেবে এর অন্যত্র ব্যবহার হয়। দ্রুজরা তাদের ধর্মীয় ব্যক্তিদের ক্ষেত্রে এই পদবি ব্যবহার করে থাকে। একইভাবে আরব খ্রিষ্টানরা তাদের উচ্চ মর্যাদা সম্পন্ন ব্যক্তিদের শাইখ বলে সম্বোধন করে। ল্যাটিন ভাষার সেনেক্স যার অর্থ “বৃদ্ধ ব্যক্তি” এর সাথে আরবি শাইখের অর্থের মিল রয়েছে। সেনেক্স থেকে ইংরেজি "সেনেটর" শব্দের উৎপত্তি হয়েছে।

## শেখ পদবি যুক্ত বিখ্যাত ব্যক্তি
*শেখ সাদি
*শেখ ফজলুল করিম
*শেখ জায়েদ
*শেখ মুজিবুর রহমান
*শেখ নিয়ামত আলী
*শেখ ফজলুল হক মনি
*শেখ হাসিনা
*ফারুক শেখ
*শেখ সাদী খান
*শেখ হামজা ইউসুফ
*কাসিম শেখ

## আরও দেখুন
* বাঙালি মুসলমানদের পদবিসমূহ
* কাশ্মিরি শেখ
* খাজা শেখ
* পাঞ্জাবি শেখ
* বাঙালি শেখ
* কাল্লু
* কানুনগো শাইখ
* কুরেশি
* দক্ষিণ এশিয়ায় শেখ
* সিন্ধি শেখ
* আল্লামা

## তথ্যসূত্র

১। "Sheikh, also spelled sheik,sk ,sekh, shaikh, or shaykh, Arabic shaykh, Arabic title of respect dating from pre-Islamic antiquity; it strictly means a venerable man of more than 50 years of age." 
সূত্র: britannica.com/topic/sheikh

## বহিঃসংযোগ
* 

বিষয়শ্রেণী:আরবি সম্মানসূচক পদবি
বিষয়শ্রেণী:ইসলামি সম্মানসূচক পদবি
বিষয়শ্রেণী:বাঙালি মুসলিম পদবি
বিষয়শ্রেণী:সম্মানসূচক পদবি
বিষয়শ্রেণী:আরবি শব্দ ও বাক্যাংশ
বিষয়শ্রেণী:পদবিসমূহ
বিষয়শ্রেণী:ইসলামি সম্মানসূচক উপাধি
বিষয়শ্রেণী:অভিজাত উপাধি
অ্যালকেন

[ডান|থাম্ব|সরলতম অ্যালকেন [মিথেনের রাসায়নিক গঠন]]

জৈব রসায়নে, **অ্যালকেন** বা **প্যারাফিন** (একটি ঐতিহাসিক নাম যার আরও অর্থ আছে) হলো সম্পৃক্ত হাইড্রোকার্বন। এদেরকে প্যরাফিন বলা হয় কারণ এরা সাধারণত বিক্রিয়ায় অংশগ্রহণ করে না। এরা অনেকটা নিষ্ক্রিয়। অ্যালকেনে সাধারণত শক্তিশালী সিগমা বন্ধন বিদ্যমান থাকে। অ্যালকেন শুধুমাত্র হাইড্রোজেন এবং কার্বন পরমাণূ দ্বারা গঠিত যারা একক বন্ধনে আবদ্ধ থাকে। অ্যালকেনের (কার্যত যা সর্বদাই চক্রবিহীন) সাধারণ রাসায়নিক সংকেত হলো CnH2n+2। অ্যালকেনসমূহ জৈব যৌগের একটি সমগোত্রীয় শ্রেণির অন্তর্ভুক্ত যাতে প্রতিটি সদস্যের আণবিক ভরের পার্থক্য হয় ১৪.০৩ একক (একটি মিথ্যানিডাইল গ্রুপ (—CH2—) এর ভর; একটি কার্বন পরমাণু, ১২.০১ একক এবং দুইটি হাইড্রোজেন পরমাণু, প্রতিটি প্রায় ১.০১ একক)। অ্যালকেনের বাণিজ্যিক উৎস প্রধানত দুইটি: অপরিশোধিত তেল এবং প্রাকৃতিক গ্যাস। কার্বন সংখ্যা 20 বিশিষ্ট অ্যালকেন হলো আইকোসেন  (C20H42)

## অ্যালকেন প্রস্তুতি
পরীক্ষাগারে সাধারণত কার্বক্সিলিক এসিড-এর সোডিয়াম লবণ-এর সাথে সোডালাইম মিশ্রণকে তীব্রভাবে উত্তপ্ত করলে অ্যালকেন উৎপন্ন হয়। এখানে সোডালাইমের তীব্র ক্ষার সোডিয়াম হাইড্রোক্সাইড কার্বক্সিলিক এসিডের সোডিয়াম লবণের অণু থেকে কার্বন ডাই অক্সাইড-কে সোডিয়াম কার্বনেট হিসেবে অপসারণ করে অর্থাৎ ডিকার্বক্সিলেসন ঘটিয়ে অ্যালকেন উৎপন্ন করে।
:

[গাড় কস্টিক সোডা (NaOH) দ্রবনে চুন (Cao) উত্তমরূপে মিশিয়ে উত্তাপের সাহায্যে মিশ্রণ থেকে পানি অপসারণ করে প্রাপ্ত সোডালাইম প্রধানত কস্টিক সোডার কাজ করে। সোডালাইম স্বচ্ছিদ্র, সহজে গলে না। তাই কাচ পাত্রে জমাট বাঁধে না এবং উৎপন্ন গ্যাস সহজেই বের হতে পারে।]
শিল্প ক্ষেত্রে কার্বন মনোক্সাইড ও হাইড্রোজেন-এর মিশ্রণ ৩০০ ডিগ্রী সেলসিয়াস তাপামাত্রায় উত্তপ্ত নিকেল চূর্ণের ওপর দিয়ে চালনা করলে মিথেন উৎপন্ন হয়।
কার্বন মনোক্সাইড এবং স্টিম অর্থাৎ জলীয় বাষ্পকে ২৫০-২৭০ ডিগ্রী সেলসিয়াস তাপমাত্রায় নিকেল কার্বনেট প্রভাবকের উপর দিয়ে চালনা করে মিথেনের শিল্পোৎপাদন করা হয়।
:
CH2=CH2+H2=CH3-CH3

## তথ্যসূত্র



বিষয়শ্রেণী:জৈব যৌগ
বিষয়শ্রেণী:জৈব রসায়ন
বিষয়শ্রেণী:অ্যালিফ্যাটিক হাইড্রোকার্বন
বিষয়শ্রেণী:হাইড্রোকার্বন
বিষয়শ্রেণী:কার্যকরী মূলক
বাংলাদেশের স্টক এক্সচেঞ্জ (দ্ব্যর্থতা নিরসন)

** বাংলাদেশ স্টক এক্সচেঞ্জ** এর জন্য প্রযোজ্য হতে পারেঃ

*ঢাকা স্টক এক্সচেঞ্জ (১৯৫২ সালে প্রতিষ্ঠিত)
*চট্টগ্রাম স্টক এক্সচেঞ্জ
চন্দ্রভাগা নদী

**চন্দ্রভাগা নদী** বা **চেনাব নদী** (, ,  , , (, ) ভারত এবং পাকিস্তানের একটি প্রধান নদী। হিমালয়ের উপরিভাগে ভারতের হিমাচল প্রদেশের লাহাউল জেলায় এই নদীর উৎপত্তি হয়। পরবর্তীতে এটি ভারতের জম্মু ও কাশ্মীর হয়ে পাকিস্তানের পাঞ্জাব প্রদেশের সমতল ভূমির ওপর দিয়ে প্রবাহিত হয়। সিন্ধু জল চুক্তি অনুযায়ী চন্দ্রভাগা নদীর জল পাকিস্তানের জন্য বরাদ্দ করা হয়।

## ভূগোল

হিমাচল প্রদেশের বারা লাচলা পাস  থেকে তুষার গলনের মধ্য দিয়ে চন্দ্রভাগা নদীর প্রবাহের শুরু হয়। বারা লাচলা পাসের দক্ষিণ দিক দিয়ে যে প্রবাহ যায় তা চন্দ্র নদী নামে পরিচিত এবং পাসের উত্তর দিকের প্রবাহ ভাগা নদী নামে প্রবাহিত হয়।

## ইতিহাস

* **ঋগ্বেদীয় উল্লেখ:**   চেনাব নদী (যার ঋগ্বেদীয় নাম আশিকানি) প্রাচীন ভারতে লিখিত ঋগ্বেদে উল্লিখিত একটি পবিত্র নদী ছিল। 
* **সাহিত্যিক ঐতিহ্য:**   এটি পাঞ্জাবের লোককথা এবং সুফি সাহিত্যে প্রেম, আকাঙ্ক্ষা, এবং বিচ্ছেদের প্রতীক হিসাবে চিত্রিত হয়েছে, বিশেষ করে হীর-রাঞ্জা উপাখ্যানে। 
* **ঐতিহাসিক গতিপথ:**   একসময় নদীটি মুলতানের পূর্বে প্রবাহিত হলেও, ১২৪৫ সালের পর এর প্রবাহ পরিবর্তিত হয়। 
*

নদীটি বৈদিক যুগে ভারতীয়দের কাছে পরিচিত ছিল। খ্রিস্টপূর্ব ৩২৫ সালে, আলেকজান্ডার দ্য গ্রেট নাকি সিন্ধু নদীর তীরে (বর্তমান পাকিস্তানের উচ শরীফ বা মিথানকোট বা চাচারান এলাকায়) “অ্যালেক্সান্দ্রিয়া অন দ্য ইন্দাস” নামের একটি শহর প্রতিষ্ঠা করেছিলেন। এটি ছিল সিন্ধু নদী ও পাঞ্জাবের সম্মিলিত নদীগুলোর (বর্তমানে যা পাঞ্জনদ নদী নামে পরিচিত) সংযোগস্থলে।

আরিয়ান তার *Anabasis of Alexander* গ্রন্থে প্রত্যক্ষদর্শী পটোলেমি লাগিডেসের উদ্ধৃতি দিয়েছেন, যেখানে বলা হয়েছে যে আলেকজান্ডার যখন নদীটি পার হয়েছিলেন, তখন এর প্রস্থ ছিল প্রায় ২ মাইল (৩.২ কিলোমিটার)।

## বাঁধ
বর্তমানে ভারতীয় অংশে ৩টি বাঁধ রয়েছে। সম্মিলিতভাবে ২০০০ মেগাওয়াট বিদ্যুৎ উৎপাদন করে।  

রেইসি জেলায় অবস্থিত সালাল বাঁধ ভারতীয় অংশের সর্বনিম্নমুখী বাঁধ। 

## তথ্যসূত্র

## বহিঃসংযোগ

বিষয়শ্রেণী:এশিয়ার আন্তর্জাতিক নদী
বিষয়শ্রেণী:হিমাচল প্রদেশের নদী
বিষয়শ্রেণী:জম্মু ও কাশ্মিরের নদী
বিষয়শ্রেণী:সিন্ধু অববাহিকা
বিষয়শ্রেণী:ভারতের নদী
বিষয়শ্রেণী:পাঞ্জাবের নদী (পাকিস্তান)
বিষয়শ্রেণী:জম্মু ও কাশ্মীরের নদী
বিষয়শ্রেণী:পাঞ্জাব
বিষয়শ্রেণী:পাকিস্তানের নদী
মিশরীয় সামরিক বাহিনী

থাম্ব|আল ওমায়েদে মিশরীয় সামরিক বাহিনীর অনুশীলন চলছে।
**মিশরীয় সামরিক বাহিনী** হল মিশরের সামরিক বাহিনী, যা আফ্রিকা মহাদেশের বৃহত্তম আধুনিক সামরিক বাহিনী। মিশরীয় সেনাবাহিনী, নৌবাহিনী, বিমান বাহিনী এবং বিমান প্রতিরক্ষা বাহিনী এই বাহিনীর অন্তর্গত। মিশরের সামরিক বাহিনী ১৯২২ সালে প্রতিষ্ঠিত হয়েছিল। মিশরীয় সংবিধান অনুযায়ী, মিশরীয় সামরিক বাহিনীর কমান্ডার বা জরুরি সময়ে গঠিত বাহিনীর কমান্ড এবং মিশরীয় সামরিক বাহিনীর সর্বোচ্চ প্রধান প্রেসিডেন্টের নেতৃত্বে সুপ্রিম কাউন্সিল দ্বারা নির্বাচিত হবেন।

## তথ্যসূত্র

বিষয়শ্রেণী:সামরিক বাহিনী
বহনযোগ্য মিডিয়া প্লেয়ার

থাম্ব|ফিলিপস গো-গিয়ার প্লেয়ার এর ক্লোজ ভিউ
**বহনযোগ্য মিডিয়া প্লেয়ার** (**পিএমপি**), **মোবাইল ডিজিটাল মিডিয়া প্লেয়ার** (**এম-ডিএমপি**) বা **ডিজিটাল অডিও প্লেয়ার** (**ডিএপি**) হল একটি বহনযোগ্য ডিজিটাল ভোক্তা ইলেক্ট্রনিক যন্ত্র যা ডিজিটাল মিডিয়া (অডিও, ছবি এবং ভিডিও) সংরক্ষণ করতে এবং চালাতে পারে। ডাটাগুলো সাধারণত একটি সিডি/ডিভিডি, ফ্ল্যাশ মেমোরি, মাইক্রোড্রাইভ বা হার্ডড্রাইভে জমা থাকে। বিপরীত দিকে, এনালগ বহনযোগ্য অডিও প্লেয়ারগুলো ডিজিটাল নয় এমন মিডিয়াগুলো চালাতে ব্যবহৃত হয় যেমন ক্যাসেট টেপ বা রেকর্ড ইত্যাদি।

মোবাইল ডিজিটাল অডিও প্লেয়ারগুলো প্রায়শই বাজারজাত করা হয় "বহনযোগ্য এমপি৩ প্লেয়ার" হিসেবে, যদিও এগুলো অন্যান্য ফাইল ফরমেট ও মিডিয়া সমর্থন করে। অন্যান্য ধরনের ইলেক্ট্রনিক যন্ত্রাংশ যেমন মোবাইল ফোন, স্মার্টফোন, ট্যাবলেট এবং মাঝে মাঝে ডিজিটাল ক্যামেরা ডিজিটাল মিডিয়া প্লেয়ারের মত কাজ করতে পারে যদিও সেগুলোতে মিডিয়া চালানোর কাজটি প্রাথমিক নয় তবুও এই সক্ষমতার জন্য এদেরকে মিডিয়া প্লেয়ার বলে ডাকা হয়।

যদিও বর্তমানে বেশিরভাগ ফ্ল্যাশ মেমোরি ভিত্তিক এবং হার্ড ড্রাইভ ভিত্তিক মিডিয়া প্লেয়ারগুলো উৎপাদনতালিকায় নেই, তবুও কিন্তু কিছু যেমন অ্যাপল আইপড এবং সনি ওয়াকম্যান ইত্যাদি এখনো প্রস্তুত করা হয়। আবার বহনযোগ্য সিডি/ডিভিডি প্লেয়ারগুলো এখনো সারা পৃথিবীতে বিভিন্ন ব্র্যান্ড কর্তৃক প্রস্তুত করা হয়।

এই নিবন্ধে বহনযোগ্য যন্ত্রাংশ যাদের মূল কাজ হল মিডিয়া চালানো তাদের উপর আলোকপাত করা হয়েছে।

## আরো দেখুন

*বহনযোগ্য মিডিয়া প্লেয়ারের তুলনা
*ইন্টারনেট রেডিও যন্ত্র
*মিডিয়া স্থানান্তর প্রটোকল
*এমপি৪ প্লেয়ার
*বহনযোগ্য ডিভিডি প্লেয়ার
*ইউএসবি মাস স্টোরেজ ডিভাইস ক্লাস
*ডিজিটাল মিডিয়া প্লেয়ার (টিভির ক্ষেত্রে)
*ডিজিটাল ভিডিও রেকর্ডার
*ওয়াকম্যান কির্ক
*মিক্সটেপ

## তথ্যসূত্র

## বহিঃসংযোগ

* Collecting MP3 Portables&nbsp;– Part I, Part II and Part III - Richard Menta's three-part article covers the first digital audio players on the market with pictures of each player.




বিষয়শ্রেণী:এমপি৩
বিষয়শ্রেণী:বুমবক্স সংস্কৃতি
বিষয়শ্রেণী:অডিও শখসমূহ
বিষয়শ্রেণী:২০০০-এর দশকের ফ্যাড ও প্রবণতা
রোমান ক্যাথলিকদের তালিকা

এটি রোমান ক্যাথলিকদের তালিকার একটি বিবিধ তথ্যসম্বলিত পঞ্জি।

## তালিকা

* আমেরিকান ক্যাথলিকদের তালিকা
* চীনা রোমান ক্যাথলিকদের তালিকা
* ক্যাথলিক লেখকদের তালিকা - ক্যাথলিক লেখক, সম্পাদক, এবং টেলভিশন, চলচ্চিত্র এবং চিত্রনাট্যকারদের জন্য
* ইংরেজ সংস্কারে ক্যাথলিক শহীদদের তালিকা
* ক্যাথলিক দার্শনিক এবং ধর্মতত্ত্ববিদদের তালিকা
* ক্যাথলিক পুরোহিতদের তালিকা
* ক্যাথলিক বিজ্ঞানীদের তালিকা

## আরও দেখুন
* ভারতে রোমান ক্যাথলিক ধর্মপ্রচারকদের তালিকা

বিষয়শ্রেণী:রোমান ক্যাথলিকদের তালিকা
বিষয়শ্রেণী:রোমান ক্যাথলিক
জেপিইজি

কম্পিউটার জগতে, **জেপিইজি** ( ) (সবচেয়ে বেশি পরিচিত .জেপিজি অথবা .জেপিইজি ফাইল এক্সটেনশন হিসেবে) হল একটি বহুল ব্যবহৃত ডিজিটাল ছবি সংক্ষেপণের পদ্ধতি (লজি সংক্ষেপণ) বিশেষত ডিজিটাল ফটোগ্রাফির সময় উৎপাদিত ছবিসমূহ। সংক্ষেপণের মাত্রা নির্ধারণ করে দেয়া যায়, এতে ছবি বিনিময়ের সময় আসল সংরক্ষিত ছবির আকার এবং বিনিময় জন্য নির্বাচিত ছবির আকারে পার্থক্য করার সুবিধা পাওয়া যায়। জেপিইজি সাধারণত ১০:১ মাত্রায় সংক্ষেপণ করে যাতে সামান্য পরিমাণ ছবির মানের ক্ষতি হয়।

জেপিইজি সংক্ষেপণ পদ্ধতি কিছু ফাইল ফরমেটে দেখা যায় যেমন জেপিইজি/ইক্সিপ একটি বহুল ব্যবহৃত ছবির ফরমেট যা ডিজিটাল ক্যামেরা এবং অন্যান্য ফটোগ্রাফিক যন্ত্রাংশে দেখা যায়। জেপিইজি/জেএফআইএফ এটি ডব্লিউডব্লিউডব্লিউ বা ওয়াল্ড ওয়াইড ওয়েবে বহুল ব্যবহৃত ছবি সংরক্ষণ এবং বিনিময়ের ফাইল ফরমেট। এইসব ফাইল ফরমেটগুলো প্রায়শই বিভেদ্য নয় এবং খুব সাধারণভাবে জেপ্যাগ বা জেপিইজি নামে পরিচিত।

জয়েন্ট ফটোগ্রাফিক এক্সপার্ট গ্রুপ (জেপিইজি) এটি প্রস্তুত এবং মান নির্ধারন করে। জেপিইজির জন্য এমআইএমই মিডিয়া টাইপ হল ইমেজ/জেপ্যাগ (বর্ণীত আছে আরএফসি ১৩৪১), পুরাতন ইন্টারনেট এক্সপ্লোরার ভার্সন ছাড়া যা আপলোডের সময় জেপিইজি ছবির একটি এমআইএমই প্রকার ইমেজ/পিজেপ্যাগ প্রদান করে।

জেপিইজি/জেএফআইএফ ৬৫৫৩৫×৬৫৫৩৫ পিক্সেল আকারের ছবি সমর্থন করে যা প্রায় এক থেকে চার গিগাপিক্সেল (১০০০ মেগাপিক্সেল)

## আরও দেখুন

* গ্রাফিক্স ফাইল ফরমেটের তুলনা
* ফাইল এক্সটেনশন
* গ্রাফিক্স সম্পাদনা প্রোগ্রাম
* ছবি সংক্ষেপণ
* ছবি ফাইল ফরমেট
* মোশন জেপিইজি
* পিজিএফ
* পিএনজি
* ওয়েবপি

## তথ্যসূত্র

## বহিঃসংযোগ
* JPEG Standard (JPEG ISO/IEC 10918-1 ITU-T Recommendation T.81) at W3.org
* Official Joint Photographic Experts Group site
* JFIF File Format at W3.org
* JPEG viewer in 250 lines of easy to understand python code
* Wotsit.org's entry on the JPEG format
* Example images over the full range of quantization levels from 1 to 100 at visengi.com
* Public domain JPEG compressor in a single C++ source file, along with a matching decompressor at code.google.com
* Example of .JPG file decoding
* Jpeg Decoder Open Source Code , Copyright (C) 1995–1997, Thomas G. Lane. 
* JPEG compression and decompression on GPU.

বিষয়শ্রেণী:গ্রাফিক্স ফাইল ফরমেট
বিষয়শ্রেণী:আইইসি মান
বিষয়শ্রেণী:আইএসও মান
বিষয়শ্রেণী:আইটিইউ-টি সুপারিশ
বিষয়শ্রেণী:লজি সংক্ষেপণ এ্যালগরিদম
বিষয়শ্রেণী:কম্পিউটার ফাইল ফরমেট
বিষয়শ্রেণী:ছবি সংক্ষেপণ
বিষয়শ্রেণী:১৯৯২ সূচনা
বিষয়শ্রেণী:যে সব নিবন্ধে ভিডিও ক্লিপ আছে
বিষয়শ্রেণী:জাপানি উদ্ভাবন
বিষয়শ্রেণী:আবিষ্কার ও উদ্ভাবন বিতর্ক
বিষয়শ্রেণী:চিত্র সংকোচন
কম্পিউটার ওয়ার্ম

[থাম্ব|ডান|250px|[ব্লাষ্টার (কম্পিউটার ওয়ার্ম)|ব্লাষ্টার ওয়ার্মের হেক্স ডাম্প যাতে দেখা ওয়ার্ম প্রোগ্রামার কর্তৃক যাচ্ছে একটি বার্তা রেখে দেয়া হয়েছে মাইক্রোসফট সিইও বিল গেটসের জন্য]]

[থাম্ব|[কনফিকার ওয়ার্ম ছড়িয়ে পড়া]]
একটি **কম্পিউটার ওয়ার্ম** হল একটি স্বাধীন ম্যালঅয়্যার কম্পিউটার প্রোগ্রাম যা নিজেকে নকল করতে পারে যাতে তা অন্য কম্পিউটারে ছড়িয়ে পড়তে পারে। প্রায়শই এটি ছড়িয়ে পড়ার করার কাজে কম্পিউটার নেটওয়ার্ক ব্যবহার করে এবং অন্য কম্পিউটারের নিরাপত্তা ব্যর্থতার সুযোগ নেয়। একটি কম্পিউটার ভাইরাসের মত এটিরও নিজেকে কোন প্রোগ্রামে যোগ করার প্রয়োজন হয় না। এগুলো সবসময় নেটওয়ার্কের কিছু ক্ষতি করে এমনকি ইন্টারনেট ব্যান্ডউইথ খরচ করেও। কিন্তু ভাইরাস একটি কম্পিউটারের ফাইল নষ্ট করে বা আক্রান্ত করে।

অনেক ওয়ার্মই তৈরী করা হয়েছে ছড়িয়ে পড়ার জন্য এবং যেসব সিস্টেম দিয়ে তারা যায় সেগুলোর কোন পরিবর্তন সাধন করে না। তবে, মরিস ওয়ার্ম এবং মাইডুম দেখিয়েছে যে, এগুলো "পেলোড ফ্রি" নেটওয়ার্ক ট্রাফিক এবং অন্যান্য অনুদ্দেশ্যিত ফলাফল তৈরী করতে পারে। একটি "পেলোড" হল কোড যা নকশা করা হয়েছে ছড়িয়ে পড়া ছাড়াও আরো বেশি কাজ করার জন্য - এটি হয়ত হোস্ট সিস্টেম থেকে ফাইল ডিলিট করতে পারে (এক্সপ্লোরজিপ ওয়ার্ম), ফাইলকে এনক্রিপ্ট করতে পারে অথবা ইমেইলের মাধ্যমে ডকুমেন্ট পাঠাতে পারে। একটি খুবই সাধারণ পেলোড হল আক্রান্ত কম্পিউটারে একধরনের পিছনের দরজা তৈরী করা যাতে করে ওয়ার্ম প্রস্তুতকারক কম্পিউটারের নিয়ন্ত্রণ নিয়ে নিতে পারেন। এধরনের মেশিনগুলোকে প্রায়শই ডাকা হয় বটনেট বলে এবং স্প্যাম প্রেরণকারীদের দ্বারা বহুল ব্যবহৃত যা তারা ইমেইলে পাঠায় (জাঙ্ক ইমেইল) অথবা তাদের ওয়েব ঠিকানা লুকানোর জন্য। ধারণা করা হয়, স্প্যামাররা এধরনের ওয়ার্মগুলো তৈরীতে অর্থ সহায়তা করে এবং এমন ওয়ার্ম প্রস্তুতকারকদের ধরা হয়ে যারা আক্রান্ত আইপি ঠিকানা বিক্রয় করছে। অন্যান্যরা বিভিন্ন কোম্পানিকে ব্ল্যাকমেইল করার চেষ্টা করে ডস আক্রমণের হুমকি দিয়ে।

অন্যান্য ম্যালঅয়্যার দ্বারাও পিছনের এই দরজা বা গোপন দরজা তৈরীর চমৎকার কাজটি হয়ে থাকে যাতে ওয়ার্মও রয়েছে। উদাহরণসরূপ ডুমজুস, যা মাইডুম কর্তৃক তৈরী করা গোপন দরজা দিয়ে ছড়িয়ে পড়ে। ম্যালঅয়্যারের আরেকটি উদাহরণ হল রুটকিটের সুযোগ নেয়া এবং সনি/বিএমজি ডিআরএমের সফটওয়্যার দ্বারা ইনস্টল করা গোপন দরজা যা লক্ষাধিক লোক ব্যবহার করত সংঙ্গীত সিডির জন্য ২০০৫ সালের পূর্বে।

## আরও দেখুন
* কম্পিউটার এবং নেটওয়ার্ক পাহারা
* কম্পিউটার ভাইরাস
* সাহায্যকারী ওয়ার্ম
* স্প্যাম
* উল্লেখ্যযোগ্য ভাইরাস এবং ওয়ার্মের সময়চিত্র
* ট্রোজান হর্স (কম্পিউটিং)
* এক্সএসএস ওয়ার্ম

## তথ্যসূত্র

## বহিঃসংযোগ
* Malware Guide&nbsp;– Guide for understanding, removing and preventing worm infections on Vernalex.com.
* "The 'Worm' Programs&nbsp;– Early Experience with a Distributed Computation", John Shoch and Jon Hupp, *Communications of the ACM*, Volume 25 Issue 3 (March 1982), pages 172-180.
* "The Case for Using Layered Defenses to Stop Worms", Unclassified report from the U.S. National Security Agency (NSA), 18 June 2004.
* Worm Evolution, paper by Jago Maniscalchi on Digital Threat, 31 May 2009.


বিষয়শ্রেণী:ম্যালঅয়্যারের প্রকারভেদ
বিষয়শ্রেণী:ম্যালওয়্যারের প্রকারভেদ
ওসমান গণি (ক্রিকেটার)

**ওসমান গণি** (; জন্ম: ২০ নভেম্বর, ১৯৯৬) আফগানিস্তানের উদীয়মান ক্রিকেটার। আফগানিস্তান ক্রিকেট দলে খেলছেন তিনি। দলের অন্যতম সদস্য ওসমান মূলতঃ ডানহাতি উদ্বোধনী ব্যাটসম্যান। এরপূর্বে ২০১৩ সালে অনূর্ধ্ব-১৯ দলে প্রতিনিধিত্ব করেন।

## খেলোয়াড়ী জীবন
২০১৪ সালের এসিসি প্রিমিয়ার লীগে তার অভিষেক ঘটে। ১ মে, ২০১৪ তারিখে কুয়ালালামপুরের বেউয়েমাস ওভালে হংকংয়ের বিপক্ষে অনুষ্ঠিত খেলায় তিনি ২৭ রানে একটিমাত্র উইকেট লাভ করেন। পাশাপাশি ব্যাটিংয়ে নেমে ৬৮ বলে ৭০ রান সংগ্রহ করেন। ঐ ইনিংসে তিনি ৬টি চার ও ৪টি ছক্কা হাঁকান। পরের খেলায় সংযুক্ত আরব আমিরাতের বিপক্ষে ৫৫ রান তোলেন। ৪৫.৬০ গড়ে ২২৮ রান সংগ্রহ করে প্রতিযোগিতার শীর্ষ রান সংগ্রহকারী হন।

## আন্তর্জাতিক ক্রিকেট
২০১৪ সালে জিম্বাবুয়ে সফরে বুলাওয়ে অ্যাথলেটিক ক্লাবে অনুষ্ঠিত খেলায় জিম্বাবুয়ে এ-দলের বিপক্ষে ছয়টি চার ও তিনটি ছক্কায় ৭৯ রান তুলে দলকে ১৬ রানের জয় এনে দেন।

২০ জুলাই, ২০১৪ তারিখে কুইন্স স্পোর্টস ক্লাবে অনুষ্ঠিত দ্বিতীয় একদিনের আন্তর্জাতিকে ওসমান আফগানিস্তানের ব্যাটিং মেরুদণ্ড রক্ষা করেন। ১৪৩ বলে তিনি ১১৮ রান তুলে অভিষেক ওডিআই সেঞ্চুরিসহ গুলবাদিন নায়েবের সাথে যৌথভাবে সর্বোচ্চ রান সংগ্রাহক হন। পরবর্তী সর্বোচ্চ রান ছিল মাত্র ২৩ যা গুলবাদিন নায়েব করেন। কিন্তু সিকান্দার রাজা বাটের ১৪১ রানের সুবাদে জিম্বাবুয়ে দল ৮ উইকেটে জয়লাভ করে ও চার-খেলার সিরিজে ২-০ ব্যবধানে এগিয়ে যায়।

আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য ওসমান গণিসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

## আরও দেখুন
* ২০১৫ ক্রিকেট বিশ্বকাপ দলসমূহ
* আফগানিস্তান জাতীয় ক্রিকেট দল
* ২০১৪ আফগানিস্তান ক্রিকেট দলের জিম্বাবুয়ে সফর

## বহিঃসংযোগ
* Usman Ghani on cricketarchive
* Usman Ghani on cricinfo

বিষয়শ্রেণী:আফগান ক্রিকেটার
বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:কাবুল থেকে আগত ক্রিকেটার
বিষয়শ্রেণী:পশতু ব্যক্তি
বিষয়শ্রেণী:স্পিন ঘর টাইগার্সের ক্রিকেটার
বিষয়শ্রেণী:বন্দ-ই-আমির ড্রাগন্সের ক্রিকেটার
লালগলা চুটকি

**লালগলা চুটকি** (), (বৈজ্ঞানিক নাম: *Ficedula parva*) হচ্ছে মুসিকাপিডি পরিবারের একটি পাখির প্রজাতি। তাইগা চুটকির সাথে পাখিটির দেহের কিছু মিল আছে। এদের মাথা বাদামি, লেজের উপরিভাগ বাদামি, ঠোঁটের বেস বিবর্ণ হয়ে থাকে।

## চিত্রশালা

Red-breasted Flycatcher (Ficedula parva).jpg
Red-breasted flycatcher (Ficedula parva).jpg
FicedulaParvaGould.jpg
Red Breasted Flycatcher, female, clicked at Nagpur by Dr. Tejinder Singh Rawal.jpg
Red-throated Flycatcher (Ficedula parva) at Sindhrot near Vadodara, Gujrat Pix 112.jpg‎ 
Ficedula albicilla, Tokushima, Japan.jpg
Ficedula parva MHNT.ZOO.2010.11.206.5.jpg |*Ficedula parva* 


## তথ্যসূত্র

## বহিঃসংযোগ

বিষয়শ্রেণী:ইউরোপের পাখি
বিষয়শ্রেণী:তুরস্কের পাখি
বিষয়শ্রেণী:এশিয়ার পাখি
বিষয়শ্রেণী:পাকিস্তানের পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:১৭৯২-এ বর্ণিত পাখি
দক্ষিণ গোলার্ধ

**দক্ষিণ গোলার্ধ** হল নিরক্ষরেখা দক্ষিণ দিকে অবস্থিত পৃথিবীর অর্ধাংশ। দক্ষিণ গোলার্ধে পৃথিবীর ৫টি মহাদেশ সম্পূর্ণ বা আংশিকভাবে অবস্থিত। (এন্টার্কটিকা, অস্ট্রেলিয়া, দক্ষিণ আমেরিকার নয়-দশমাংশ, আফ্রিকার দক্ষিণভাগের একাংশ, এবং এশিয়ার কিছু দক্ষিণাঞ্চলীয় দ্বীপ,  চারটি মহাসাগর (ভারত, দক্ষিণ আটলান্টিক, দক্ষিণ মহাসাগর, এবং দক্ষিণ প্রশান্ত) এবং ওশেনিয়ার অধিকাংশ। এশিয়া মহাদেশের কিছু মহাদেশীয় দ্বীপও দক্ষিণ গোলার্ধের অন্তর্ভুক্ত। পৃথিবীর অক্ষীয় ঢালের কারণে দক্ষিণ গোলার্ধে ডিসেম্বর হতে মার্চ মাস পর্যন্ত গ্রীষ্মকাল এবং জুন হতে সেপ্টেম্বর মাস পর্যন্ত শীতকাল বিরাজ করে। সাধারণত সেপ্টেম্বরের ২২ বা ২৩ তারিখে এখানে মহাবিষুব এবং মার্চের ২০ বা ২১ তারিখে শারদীয় বিষুব হয়।

## দক্ষিণ গোলার্ধের মহাদেশ এবং দেশ গুলোর তালিকা
### মহাদেশ
* আফ্রিকা (প্রায় একতৃতীয়াংশ)
* এন্টার্কটিকা
* এশিয়া (একেবারে দক্ষিণাঞ্চলীয় দ্বীপসমূহের মধ্যে পূর্ব তিমুর, ইন্দোনেশিয়ার অধিকাংশ, এবং মালদ্বীপের কিছু ক্ষুদ্র দ্বীপ।
* অস্ট্রেলিয়া (সম্পূর্ণ মূল ভূখণ্ড দক্ষিণ গোলার্ধে)
* দক্ষিণ আমেরিকা (অধিকাংশ, পূর্বে আমাজন নদী মুখের দক্ষিণভাগ এবং পশ্চিমে কুইটো)

### দেশ ও অঞ্চল

## তথ্যসূত্র

বিষয়শ্রেণী:পৃথিবীর গোলার্ধ
বিষয়শ্রেণী:দক্ষিণ গোলার্ধ
সুলতান বিন বাজাদ আল উতাইবি

**সুলতান বিন বাজাদ বিন হামিদ আল উতাইবি** (আরবি: سلطان بن بجاد بن حميد العتيبي) ছিলেন সৌদি আরবের সাবেক ইখওয়ান যোদ্ধাদলের নেতা। ১৯১০ থেকে ১৯২৭ সালের মধ্যে তার সেনাদল রাজা আবদুল আজিজ ইবনে সৌদকে সামরিক সহায়তা দেয়। সহকর্মী ও বন্ধু ফয়সাল আল দাউয়িশের সাথে তিনি ইখওয়ান সদস্যদের নিয়ে আল হাসা, হাইল, আল বাহা, জিজান, আসির, মক্কা ও জেদ্দায় সামরিক অভিযানের নেতৃত্ব দেন। নিরক্ষর হলেও তিনি ধার্মিক ছিলেন। রাজার শত্রুদের বিরুদ্ধে তিনি লড়াই করেছেন।

হেজাজ বিজয়ের পর ইবনে সৌদ ও কিছু ইখওয়ান নেতারা রক্তাক্ত সংঘর্ষের দিকে এগোন। এর কারণ ছিল ইবনে সৌদ আরব উপদ্বীপের বাইরে সামরিক অভিযানে অনিচ্ছুক ছিলেন এবং আধুনিক রাষ্ট্র স্থাপনে সচেষ্ট হয়েছিলেন। আল উতাইবি ও তার সহযোগীরা একে পাপ মনে করতেন এবং ইবনে সৌদ ও ব্রিটিশদের মধ্যে হওয়া সমঝোতাকে চ্যালেঞ্জ করেন। তিনি ইবনে সৌদের বিরুদ্ধে বিদ্রোহে যোগ দেন। এমনকি সাবিলার যুদ্ধে বিদ্রোহী ইখওয়ানের পরাজয় হওয়ার পরও তিনি বিরোধিতা করে গেছেন।

## মৃত্যু
সুলতান বিন বাজাদকে ১৯৩১ সালে আল আরতাউয়িয়ায় হত্যা করা হয়।

## তথ্যসূত্র

বিষয়শ্রেণী:১৮৭৬-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:সৌদি আরবের ইতিহাস
বিষয়শ্রেণী:১৯শ শতাব্দীর আরব ব্যক্তি
বিষয়শ্রেণী:২০শ শতাব্দীর আরব ব্যক্তি

বিষয়শ্রেণী:১৯৩২-এ মৃত্যু
বিষয়শ্রেণী:সৌদি আরবীয় বন্দী ও আটক
বিষয়শ্রেণী:সৌদি আরবীয় সালাফি
কাঁটা মুকুট

**কাঁটা মুকুট** বা **ইউফরবিয়া মিলি** () (বৈজ্ঞানিক নাম: ***Euphorbia milii***) হচ্ছে সপুষ্পক উদ্ভিদের ইউফরবিয়া গণের একটি প্রজাতি। এদের আদি নিবাস মাদাগাস্কার। Baron Milius, যিনি প্রজাতিটিকে ১৮২১ সালে ফ্রান্সে চালু করেছিলেন, তার স্মরণে এবং তার সম্মানার্থে প্রজাতির নামকরণ করা হয়েছে। এটি অনুমান করা হয় যে প্রজাতিটিকে মধ্যপ্রাচ্যে প্রাচীনকালে চালু করা হয়, এবং এই কথা পৌরাণিক রূপ পায় যে যে যিশু খ্রিস্ট এর কাঁটার মুকুট পরেছিলেন।

## বিবরণ
এই গাছ পানি ও সরাসরি সূর্যের আলো পছন্দ করে। তাই নিয়মিত পানি দিতে হবে। গাছ দ্রুত বৃদ্ধির জন্য পুরনো ও বাদামী পাতা, পাতাছাড়া ডাল কেটে ফেলতে হবে। তবে ফাঙ্গাস রোগ এড়ানোর জন্য মাটিতে পরা মৃত ও ঝরে পরা পাতা সরিয়ে ফেলতে হবে। ডাল কাটার সময় একদম ডালের গোঁড়া থেকে কাটতে হবে। এর জন্য অবশ্যই প্লাস্টিকের গ্লাভস আর লম্বা কাঁচি ব্যবহার করতে হবে। সাদা কষ বন্ধ করার জন্য কেটে ফেলা জায়গায় বরফ ঠাণ্ডা পানি দিতে হবে।
## বিষাক্ততা
কাঁটা ফুলের রস মাঝারি বিষাক্ত এবং ত্বক বা চোখের সংস্পর্শে এলে জ্বালা-পোড়া করে। এটি গ্রাস করলে তীব্র পেট ব্যথা, গলা ও মুখের জ্বালা-পোড়া এবং বমি হতে পারে। বিষাক্ত উপাদানগুলিকে ফর্বল এস্টার হিসাবে চিহ্নিত করা হয়েছে। এটি ঘোড়া, গরু, বিড়াল এবং কুকুরের মতো পোষা প্রাণীদের জন্য খুবই বিষাক্ত। মানুষের জন্য এটি হালকা বিষাক্ত এবং কেবল জ্বালা-পোড়া সৃষ্টি করে।
## চাষাবাদ
কাঁটামুকুট গাছকে কাটিং পদ্ধতিতে নতুন গাছ জন্মানো যায়। এই গাছ ঠান্ডা সহ্য করতে পারে না এবং ১০ ডিগ্রি সেলসিয়াস তাপমাত্রার নিচে বাঁচতে পারে না। ঠান্ডা এলাকায় এটি কাঁচের ঘরে রোদে রাখতে হয়। গরমকালে, যখন ঠান্ডার কোনো আশঙ্কা থাকে না, তখন এটি বাইরে কোনো আশ্রয় স্থানে রাখা যেতে পারে। উক্ত প্রজাতি এবং *ই. মিলি ভ্যার. স্প্লেন্ডেন্স* জাত, উভয়ই রয়্যাল হর্টিকালচারাল সোসাইটির গার্ডেন মেরিট পুরস্কার অর্জন করে।

## গ্যালারি

চিত্র:Euphorbia milii, 01.jpg| ঢাকার ছাদ বাগানে কাঁটা মুকুট ফুলের গাছ
চিত্র:Crown of thorns, Christ plant, Christ thorn.jpg|কাঁটা মুকুট ফুল
চিত্র:Euphorbia milii red colour.JPG|কাঁটা মুকুট
চিত্র:Euphorbia milii DSC 0633.JPG|কাঁটা মুকুটের একটি নিকট দৃশ্য, বনবিথান, কলকাতা পশ্চিমবঙ্গ
চিত্র:Christ thorn flowers just opening.jpg|Christ thorn flowers opening
চিত্র:Emerging stem.jpg|Emerging stem
চিত্র:Christ thorn flower close up view.jpg|Christ thorn flower close up view
চিত্র:Euphorbiamilli.jpg|*Euphorbia milii *var* splendens*
চিত্র:Euphorbia sp 01.jpg|*Euphorbia milii*
চিত্র:E milii vulcanii ies.jpg|*Euphorbia milii *var*. vulcanii*
চিত্র:Cyathium cross1 ies.jpg|Cross-section of the cyathium
চিত্র:Mahkota duri.jpg|Grown in Malaysia
চিত্র:Infected euphorbia flower.jpg|Infected euphorbia flower
চিত্র:Euphorbia milii in Malaysia.jpg|Close-up view of *Euphorbia milii*
চিত্র:Euphorbia milii Prague 2011 1.jpg|In Prague botanic garden
চিত্র:EUPHORBIAMILII.jpg|*Euphorbia milii* from Kerala, India
চিত্র:Euphorbia milii-1.jpg|*Euphorbia milii* in Pakistan


## তথ্যসূত্র

বিষয়শ্রেণী:মাদাগাস্কারের ফুল
বিষয়শ্রেণী:মাদাগাস্কারের উদ্ভিদ
বিষয়শ্রেণী:বিষাক্ত উদ্ভিদ
নাসির জামাল

**নাসির জামাল আহমদজাই** (; জন্ম: ২১ ডিসেম্বর, ১৯৯৩) আফগানিস্তানের উদীয়মান ক্রিকেটার। আফগানিস্তান ক্রিকেট দলের অন্যতম সদস্য **নাসির জামাল**। দলে তিনি মূলতঃ ডানহাতি ব্যাটসম্যান। পাশাপাশি দলের প্রয়োজনে লেগ ব্রেক গুগলি বোলিংয়ে পারদর্শী তিনি। এরপূর্বে আফগানিস্তানের অনূর্ধ্ব-১৯ দলে খেলেছেন।

## খেলোয়াড়ী জীবন
২২ জুলাই, ২০১৪ তারিখে জিম্বাবুয়ে সফরে স্বাগতিক জিম্বাবুয়ে ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। ২০.১ ওভারে ১১২/৩ হবার পর ৪র্থ উইকেটে নাসির জামিল ও সামিউল্লাহ শেনওয়ারিকে সাথে নিয়ে ১৪ ওভারে আরও ৫৪-রানের জুটি গড়েন। খেলায় তিনি ৪৯ বলে মূল্যবান ২৮ রান সংগ্রহ করে আউট হন ও দলকে ২ উইকেটের জয় এনে দেন। এরপর জিম্বাবুয়ে এ-দলের বিপক্ষে ২-৫ আগস্ট, ২০১৪ তারিখে অনুষ্ঠিত ২য় প্রথম-শ্রেণীর ক্রিকেট খেলায় আফগানিস্তানের এ-দলের পক্ষে আব্দুল্লাহ আদিল, মোহাম্মদ মুজতবা, নাসির জামাল ও শরফুদ্দিন আশরাফের সাথে তারও প্রথম-শ্রেণীর ক্রিকেটে অভিষেক ঘটে।

আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য নাসির জামালসহ ১৫-সদস্যের চূড়ান্ত তালিকা প্রকাশ করে।

## তথ্যসূত্র

## আরও দেখুন
* ওসমান গণি
* ২০১৫ ক্রিকেট বিশ্বকাপ দলসমূহ
* আফগানিস্তান জাতীয় ক্রিকেট দল
* ২০১৪ আফগানিস্তান ক্রিকেট দলের জিম্বাবুয়ে সফর

## বহিঃসংযোগ
* 

বিষয়শ্রেণী:আফগান ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগানিস্তানের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আফগানিস্তানের টেস্ট ক্রিকেটার
বিষয়শ্রেণী:বন্দ-ই-আমির ড্রাগন্সের ক্রিকেটার
ইজমা

**ইজমা** (إجماع) একটি আরবি শব্দ। এর আভিধানিক অর্থ কোন বিষয়ে সকল ‍জনগণ একমত হওয়া। ইমাম যুবাইদী হানাফী বলেনঃ “والا جماع أي اجماع الأمة : الاتفاق” এবং ইজমা অর্থাৎ উম্মাতের ইজমাঃ ঐকমত্য

## হাদিস

এ হাদীসের ব্যাখ্যায় মদীনা ইসলামী বিশ্ববিদ্যালয়ের কতিপয় আলেমগণ বলেন, এখানে জামাআত বলতে কুরআন ও সুন্নাহর অনুসারীদের বুঝানো হয়েছে, এবং সে কারণে কোরআন আর সুন্নাহ ব্যতীত আর কোন কিছুতেই সমগ্র মুসলিম উম্মাহ একমত হবে না।

## ইসলামিক পরিভাষা
ইমাম আবু হানীফা বলেন,"ইসলামী শরীয়াতের কোন হুকুমের ব্যাপারে একই যুগের সকল মুজতাহিদদের একমত হওয়াকে ইজমা বলে"।

## ইজমা’র হুকুম
মুসলিমদের নিকট এটি একটি শারঈ দলীল এবং এটি ত্যাগ করা গুনাহ এর কাজ। শায় খুল ইসলাম হাফেয ইবনে তাইমিয়া বলেন,
الْحَمْدُ لِلَّهِ، مَعْنَى الْإِجْمَاعِ: أَنْ تَجْتَمِعَ عُلَمَاءُ الْمُسْلِمِينَ عَلَى حُكْمٍ مِنْ الْأَحْكَامِ. وَإِذَا ثَبَتَ إجْمَاعُ الْأُمَّةِ عَلَى حُكْمٍ مِنْ الْأَحْكَامِ لَمْ يَكُنْ لِأَحَدِ أَنْ يَخْرُجَ عَنْ إجْمَاعِهِمْ؛ فَإِنَّ الْأُمَّةَ لَا تَجْتَمِعُ عَلَى ضَلَالَةٍ وَلَكِنْ كَثِيرٌ مِنْ الْمَسَائِلِ يَظُنُّ بَعْضُ النَّاسِ فِيهَا إجْمَاعًا وَلَا يَكُونُ الْأَمْرُ كَذَلِكَ بَلْ يَكُونُ الْقَوْلُ الْآخَرُ أَرْجَحَ فِي الْكِتَابِ وَالسُّنَّةِ.
হামদ এবং ছানা আল্লাহ এর জন্য। ইজমা এর অর্থ এটা যে আহকামের ভেতর কোনো হুকুমের উপর মুসলমানদের ঐ ইমাম গুলো ঐকমত্য হয়ে যায় এবং যখন কোনো হুকুমের উপর উম্মতের ইজমা প্রমাণিত হয়ে যায় তবে কারো জন্য জায়েয নয় যে ঐ ইমামদের ইজমা থেকে বের হয়ে যায়। কারণ উম্মত কখনই গোমরাহীর উপর ঐকমত্য হতে পারে না , কিন্তু অনেক মাসায়েল এর উপর কিছু লোক ভাবে যে এর উপর ইজমা আছে কিন্তু আসলে ঐ মাসালায় ইজমা হয় নি এক্ষেত্রে কিতাব এবং সুন্নাতই বেশি অধিকার প্রাপ্ত। 

## আরও দেখুন
* কিয়াস
* ইখতিলাফ
* ইজতিহাদ
* উলামা
* উসুল আল ফিকহ

## তথ্যসূত্র

## বহিঃসংযোগ
* The Doctrine of Ijma': Is there a consensus? by Dr. Mohammad Omar Farooq

বিষয়শ্রেণী:শরিয়ায় আরবি শব্দ ও বাক্য
বিষয়শ্রেণী:ইসলামি পরিভাষা
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইন
উত্তর গোলার্ধ

থাম্ব|ডান|উত্তর গোলার্ধ নীল অংশে দেখনো হয়েছে

**উত্তর গোলার্ধ** হল নিরক্ষরেখার উত্তর দিকে অবস্থিত পৃথিবীর অর্ধাংশ। পৃথিবীর অক্ষীয় ঢালের কারণে উত্তর গোলার্ধে শীতকাল সূর্যের দক্ষিণায়ন (সাধারণত ২১ ডিসেম্বর) হতে মার্চের মহাবিষুব (সাধারণত ২০ মার্চ) পর্যন্ত স্থায়ী হয়। আর গ্রীষ্মকাল সূর্যের উত্তরায়ণ (সাধারণত ২১ জুন) হতে জলবিষুব (সাধারণত ২৩ সেপ্টেম্বর) পর্যন্ত স্থায়ী হয়।

## উত্তর গোলার্ধে শীতলতম স্থান
* দক্ষিণ গোলার্ধে অবস্থিত বিদেশী শাসিত অঞ্চলগুলো ব্যতীত সমগ্র ইউরোপ মহাদেশ।
* সমগ্র উত্তর আমেরিকা, মধ্য আমেরিকা এবং ক্যারিবিয়ান (বিদেশী শাসিত অঞ্চলগুলো ব্যতীত)।
* পূর্ব তিমুর এবং ইন্দোনেশিয়ার দক্ষিণ গোলার্ধের অংশ ব্যতীত এশিয়া মহাদেশের অধিকাংশ।
* আফ্রিকা মহাদেশের দুইতৃতীয়াংশ।
* দক্ষিণ আমেরিকার এক-দশমাংশ।

## আরো দেখুন
* উত্তর মেরু
* দক্ষিণ মেরু
* দক্ষিণ গোলার্ধ
## তথ্যসূত্র


বিষয়শ্রেণী:পৃথিবীর গোলার্ধ
কারবালা

**কারবালা** (; *কারবালা আল-মুকাদ্দাসা* বলেও উল্লেখ করা হয়) ইরাকের অন্তর্গত একটি শহর। এটি বাগদাদের ১০০ কিমি (৬২ মাইল) দক্ষিণ-পশ্চিমে অবস্থিত। শহরটি কারবালা প্রদেশের রাজধানী। ২০০৩ সালের হিসাব অনুযায়ী এখানকার জনসংখ্যা ৫,৭২,৩০০ জন।

কারবালা মূলত ঐতিহাসিক কারবালার যুদ্ধের কারণে বেশি পরিচিত। মহানবীর দৌহিত্র ও আলীর পুত্র হোসাইন ইবনে আলী এই শহরে শাহাদাতবরণ করেন। মক্কা, মদিনা ও জেরুজালেমের পর শিয়া মুসলমানেরা কারবালাকে সবচেয়ে গুরুত্বপূর্ণ ধর্মীয় স্থান হিসেবে বিবেচনা করে থাকে।

## ব্যুৎপত্তি
বিভিন্ন অনুসন্ধানকারীদের মধ্যে "কারবালা" শব্দের উৎপত্তি সম্পর্কে অনেক মত রয়েছে। কেউ কেউ "কারবালা" এর সাথে "কারবালাতো" ভাষার একটি সংযোগ রয়েছে বলে উল্লেখ করেছেন, আবার কেউ কেউ এর অর্থ বের করার চেষ্টা করেছেন "কারবালা" শব্দের বানান এবং ভাষা বিশ্লেষণ করে। প্রাচীন ব্যাবিলনীয় গ্রামগুলির একটি গ্রুপ ছিল সেই গ্রুপের নাম ছিল "কার বাবেল"। সেই গ্রুপের অন্তর্ভুক্ত গ্রামগুলো হল - নানাওয়া, আল-গাদিরিয়া, কারবেল্লা (কার্ব ইল্লু। যেমন আরবা ইল্লু [আরবিল]), আল-নওয়াওয়েস এবং আল- হীর। অনুসন্ধানকারীরা উপসংহারে পৌঁছেছেন যে "কারবালা" শব্দটি সেই আরবি শব্দ "কার বাবেল" নামের গ্রুপটি থেকে এসেছে। সেই গ্রুপে উল্লেখ করা প্রাচীন ব্যাবিলনীয় গ্রামগুলির শেষ গ্রামের নামটি আজ আল-হাইয়ার নামে পরিচিত এবং যেখানে হুসেন ইবন আলীর কবর অবস্থিত।

তদন্তকারী ইয়াকুত আল-হামাউই উল্লেখ করেছিলেন যে "কারবালা" এর অর্থের বিভিন্ন ব্যাখ্যা থাকতে পারে, যার মধ্যে মূল যে ব্যাখাটি তিনি করেছেন সেটি হল যে জায়গায় হুসেইন ইবন আলীকে শহীদ করা হয়েছিল সেটি নরম মাটির তৈরি - "আল-কারবালাত"।

শিয়াদের বিশ্বাস অনুসারে, প্রধান দূত গ্যাব্রিয়েল (জিব্রাঈল আঃ) মুহাম্মদ (সাঃ) কে কারবালা' নামের প্রকৃত অর্থ বর্ণনা করেছেন: কার্ব (আরবি: كَرْب, যে ভূমি অনেক যন্ত্রণার কারণ হবে) এবং বালা' (আরবি: بَلَاء, দুর্দশা) এর সংমিশ্রণ।"

## আরও দেখুন

* কারবালার যুদ্ধ

## তথ্যসূত্র

## আরও পড়ুন
;Published in the 19th century
* 

;Published in the 20th century
* 

;Published in the 21st century
* 
* 

## বহিঃসংযোগ

বিষয়শ্রেণী:ইমাম হুসাইন
বিষয়শ্রেণী:পবিত্র নগরী
বিষয়শ্রেণী:কারবালা
বিষয়শ্রেণী:শিয়া পবিত্র শহর
বিষয়শ্রেণী:কারবালা প্রদেশের জনাকীর্ণ স্থান
বিষয়শ্রেণী:উর্বর চন্দ্রকলা
বিষয়শ্রেণী:ইরাকের প্রাদেশিক রাজধানী
বিষয়শ্রেণী:ইরাকের শহর
বিষয়শ্রেণী:পূর্ব-ভূমধ্যসাগরীয় অঞ্চল
বিষয়শ্রেণী:হোসাইন ইবনে আলী
আরাফাত

[থাম্ব|ডান|[হজ|হজের সময় আরাফাতের ময়দান]]
**আরাফাত** () (**আরাফাতের ময়দান** বলেও পরিচিত) মক্কা থেকে ২০ কিমি দক্ষিণ পূর্বে অবস্থিত একটি সমতল অঞ্চল। বছরের অধিকাংশ সময় এই স্থানে লোক সমাগম হয় না। জিলহজ মাসের ৯ তারিখ হজের দিন হজযাত্রীরা মিনা থেকে এখানে উপস্থিত হন। আরাফাতে অবস্থান হজের অন্যতম ফরজ এবং সবচেয়ে গুরুত্বপূর্ণ অংশ। এসময় এখানে খুতবা পড়া হয় এবং যোহর ও আসরের নামাজ একত্রে পড়া হয়। সন্ধ্যায় হজযাত্রীরা আরাফাত ছেড়ে মুজদালিফার উদ্দেশ্যে রওনা হন।

## তথ্যসূত্র

বিষয়শ্রেণী:মক্কা
বিষয়শ্রেণী:হজ্জ
হাইপারলিংক

thumb|একটি হাইপারলিংকের উদাহরণ যেখানে একটি মাউস পয়েন্টার দিয়ে এটি উপরে ভাসিয়ে রাখা হয়েছে।

কম্পিউটিঙে **হাইপারলিংক** () হল উপাত্তের একটি রেফারেন্স বা ইঙ্গিত যা পাঠক সরাসরি ক্লিক করে বা মাউস রাখার দ্বারা অনুসরণ করতে পারে। একটি নথির একটি সম্পূর্ণ নথিতে অথবা একটি নির্দিষ্ট উপাদানে একটি হাইপারলিংক পয়েন্ট করে। হাইপারটেক্সট হল লেখাসহ হাইপারলিংক। একটি সফ্টওয়্যার ব্যবস্থা যা হাইপারটেক্সট তৈরি বা দেখতে ব্যবহৃত হয় তা হল হাইপারটেক্সট সিস্টেম বা হাইপারটেক্সট ব্যবস্থা। যখন একজন ব্যবহারকারী হাইপারলিংকসমূহ অনুসরণ করে তখন তাকে হাইপারটেক্সট ব্রাউজ বা পরিভ্রমণ বলে।

একটি হাইপারলিঙ্ক ধারণকারী নথিটি এর উত্স নথি হিসাবে পরিচিত। উদাহরণ স্বরূপ, উইকিপিডিয়া বা গুগল সার্চ-এর বিষয়বস্তুতে, পাঠ্যের অনেক শব্দ এবং পদ সেই পদগুলির সংজ্ঞাগুলির সাথে হাইপারলিঙ্কযুক্ত। হাইপারলিঙ্কগুলি প্রায়শই রেফারেন্স মেকানিজম যেমন বিষয়বস্তুর সারণী, পাদটীকা, গ্রন্থপঞ্জি, সূচীপত্র, অক্ষর, এবং শব্দাবলী।

কিছু হাইপারটেক্সটে হাইপারলিঙ্ক দ্বিমুখী হতে পারে এগুলো দুটি দিকে অনুসরণ করা যেতে পারে তাই উভয় প্রান্তই নোঙ্গর এবং লক্ষ্য হিসাবে কাজ করে। আরও জটিল ব্যবস্থা রয়েছে  যেমন অনেক থেকে অনেক লিঙ্ক।

হাইপারলিঙ্ক অনুসরণ করার প্রভাব হাইপারটেক্সট সিস্টেমের সাথে পরিবর্তিত হতে পারে এবং কখনও কখনও লিঙ্কের উপর নির্ভর করতে পারে - উদাহরণস্বরূপ ওয়ার্ল্ড ওয়াইড ওয়েবে  বেশিরভাগ হাইপারলিঙ্কে লক্ষ্য নথিটি প্রদর্শিত নথিটি প্রতিস্থাপন করে  তবে কিছু লক্ষ্য নথিটি একটি নতুন উইন্ডোতে খোলার জন্য চিহ্নিত করা হয় (বা সম্ভবত একটি নতুন ট্যাবে)। আরেকটি সম্ভাবনা হল ট্রান্সক্লুশন যার জন্য লিঙ্ক লক্ষ্য একটি ডকুমেন্টের টুকরো যা সোর্স ডকুমেন্টের মধ্যে লিঙ্ক অ্যাঙ্করকে প্রতিস্থাপন করে। শুধু যে - ব্যক্তিরা নথিটি দেখছেন , তাঁরা হাইপারলিঙ্ক অনুসরণ করতে পারেন । এই হাইপারলিঙ্কগুলি প্রোগ্রামগুলি দ্বারা স্বয়ংক্রিয়ভাবে অনুসরণ করা যেতে পারে। যে প্রোগ্রাম প্রতিটি হাইপারলিঙ্ক অনুসরণ করে হাইপারটেক্সট অতিক্রম করে এবং সমস্ত পুনরুদ্ধারকৃত নথি সংগ্রহ করে , তাকে ওয়েব স্পাইডার বা ক্রলার বলা হয়।

## লিঙ্ক
## তথ্যসূত্র

বিষয়শ্রেণী:গ্রাফিকাল নিয়ন্ত্রণ উপাদান
বিষয়শ্রেণী:হাইপারটেক্সট
বিষয়শ্রেণী:ওয়ার্ল্ড ওয়াইড ওয়েব
চার্ল ল্যাঙ্গেভ্যাল্ট

**চার্ল কেনেথ ল্যাঙ্গেভ্যাল্ট** (; জন্ম: ১৭ ডিসেম্বর, ১৯৭৪) স্ট্যালেনবস এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। অবসর গ্রহণের পর বর্তমানে তিনি বাংলাদেশ জাতীয় ক্রিকেট দলের বোলিং কোচের দায়িত্ব পালন করছেন।

দক্ষিণ আফ্রিকা ক্রিকেট দলের পক্ষে টেস্ট ও একদিনের আন্তর্জাতিকে খেলেছেন তিনি। দলে **চার্ল ল্যাঙ্গেভ্যাল্ট** মূলতঃ ডানহাতি ফাস্ট-মিডিয়াম সুইং বোলার। ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন।

## খেলোয়াড়ী জীবন
ক্রিকেট খেলায় মনোনিবেশের পূর্বে ড্রাকেনস্টেইন কারেকশনাল সেন্টারে ওয়ার্ডার হিসেবে কাজ করেন। ১৯৯৭-৯৮ মৌসুম থেকে ২০১৩-১৪ মৌসুম পর্যন্ত বোল্যান্ড দলের প্রতিনিধিত্ব করেছেন। তন্মধ্যে, ২০০৭ সালে জাতীয় পর্যায়ে বর্ষসেরা খেলোয়াড়ের মর্যাদা লাভ করেন তিনি।

অক্টোবর, ২০০১ সালে কিম্বার্লীতে কেনিয়ার বিপক্ষে একদিনের আন্তর্জাতিকে অভিষেক ঘটে তার। খেলায় তিনি দুই উইকেট পান। পরের খেলায় নিউল্যান্ডসে ২১ রানের বিনিময়ে ৪ উইকেট পান। ২০০৩ সালের ক্রিকেট বিশ্বকাপে দক্ষিণ আফ্রিকা দলের অন্যতম সদস্য মনোনীত হন। গ্রুপ-পর্বের একটিমাত্র খেলায় দুর্বল কেনিয়ার বিপক্ষে অংশগ্রহণ করেন।

জানুয়ারি, ২০০৫ সালে কেপটাউনের নিজ মাঠে ইংল্যান্ড দলের বিপক্ষে তার টেস্ট অভিষেক ঘটে। প্রথম ইনিংসেই তিনি ৪৬ রানে ৫ উইকেট লাভ করে সবিশেষ কৃতিত্ব দেখান।

## কৃতিত্ব
১১ মে, ২০০৫ তারিখে বার্বাডোসের কেনসিংটন ওভালে অনুষ্ঠিত তৃতীয় একদিনের আন্তর্জাতিকে স্বাগতিক ওয়েস্ট ইন্ডিজের বিপক্ষে হ্যাট্রিক করার গৌরব অর্জন করেন। তিনি একে-একে ইয়ান ব্রাডশ, ড্যারেন পাওয়েল এবং কোরি কলিমোরকে আউট করেন। তার এ হ্যাট্রিকটি শেষ ওভারে সম্পন্ন হয় ও দল মাত্র ১ রানের ব্যবধানে নাটকীয়ভাবে জয় পায়। এ হ্যাট্রিকের ফলে তিনি প্রথম দক্ষিণ আফ্রিকানের মর্যাদা পান।

## কোচিং
চার্ল ল্যাঙ্গেভ্যাল্ট কিছু সময় দক্ষিণ আফ্রিকা দলের বোলিং কোচের দায়িত্ব পালন করেন। ৩০ অক্টোবর, ২০১৭ তারিখে ওয়েস্ট ইন্ডিয়ান ক্রিকেটার অটিস গিবসন তার স্থলাভিষিক্ত হন। বাংলাদেশ ক্রিকেট বোর্ডের সাধারণ সভায় গৃহীত সিদ্ধান্ত মোতাবেক ২৭ জুলাই, ২০১৯ তারিখে তাকে বাংলাদেশ ক্রিকেট দলের বোলিং কোচ হিসেবে মনোনয়ন দেয়া হয়।

## তথ্যসূত্র

## আরও দেখুন
* চেতন শর্মা
* দক্ষিণ আফ্রিকা জাতীয় ক্রিকেট দল
* একদিনের আন্তর্জাতিক ক্রিকেটে হ্যাট্রিকের তালিকা
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:কেন্টের ক্রিকেটার
বিষয়শ্রেণী:কোলপ্যাকের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:বোল্যান্ডের ক্রিকেটার
বিষয়শ্রেণী:বর্ডারের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
প্লেস্টেশন ৪

**প্লেস্টেশন ৪** (আনুষ্ঠানিকভাবে পিএস৪ হিসেবে সংক্ষিপ্ত)  সনি কমপিউটার এন্টারটেইনমেন্ট এর একটি ভিডিও গেম কনসোল।  ফেব্রুয়ারি ২০, ২০১৩ ইং তারিখে  এক সংবাদ সম্মেলনে প্লেস্টেশন ৪ কে প্লেস্টেশন ৩ এর উত্তরাধিকারী হিসেবে ঘোষণা করা হয়, এটি উত্তর আমেরিকাতে নভেম্বর ১৫, ২০১৩ ইং তারিখে চালু করা হয়েছিল ইউরোপ এবং অস্ট্রেলিয়া ২৯ নভেম্বর ২০১৩ তারিখে।
এটা ভিডিও গেম কনসোলের অষ্টম প্রজন্মের  হিসাবে নিনটেনডোর উয়ি ইউ, এবং মাইক্রোসফটের এক্সবক্স ওয়ানের সাথে  প্রতিদ্বন্দ্বিতা করে।

## তথ্যসূত্র

বিষয়শ্রেণী:২০১৩-এ কম্পিউটার সম্পর্কিত প্রবর্তন
বিষয়শ্রেণী:২০১৩-এ প্রবর্তিত পণ্য